CELEX: 32020D1663
Language: hr
Date: 2020-11-06 00:00:00
Title: Provedbena odluka Komisije (EU) 2020/1663 оd 6. studenoga 2020. o izmjeni priloga I. i II. Odluci 2004/558/EZ u pogledu statusa države slobodne od bolesti za Češku i odobrenja programa iskorjenjivanja zaraznog goveđeg rinotraheitisa u nekoliko regija Francuske (priopćeno pod brojem dokumenta C(2020) 7578) (Tekst značajan za EGP)

10.11.2020   
               
               
                  HR
               
               
                  Službeni list Europske unije
               
               
                  L 374/8
               
            
         PROVEDBENA ODLUKA KOMISIJE (EU) 2020/1663
         оd 6. studenoga 2020.
         o izmjeni priloga I. i II. Odluci 2004/558/EZ u pogledu statusa države slobodne od bolesti za Češku i odobrenja programa iskorjenjivanja zaraznog goveđeg rinotraheitisa u nekoliko regija Francuske
         
            
               (priopćeno pod brojem dokumenta C(2020) 7578)
            
         
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 64/432/EEZ od 26. lipnja 1964. o zdravstvenim problemima životinja koji utječu na trgovinu govedima i svinjama unutar Zajednice (1), a posebno njezin članak 9. stavak 2. i članak 10. stavak 2,
         budući da:
         
                     (1)
                  
                  
                     Direktivom 64/432/EEZ utvrđuju se zdravstvena pravila za životinje u pogledu trgovine govedima unutar Unije. Njezinim člankom 9. propisano je da država članica koja ima obvezatan nacionalni program kontrole za neku od bolesti navedenih na popisu u dijelu II. Priloga E toj direktivi može Komisiji podnijeti svoj program na odobravanje. Njime je propisano i da se u trgovini govedima unutar Unije mogu zahtijevati dodatna jamstva. Zarazni goveđi rinotraheitis, bolest koju uzrokuje goveđi herpes-virus tipa 1 (GHV1), naveden je za goveda u dijelu II. Priloga E Direktivi 64/432/EEZ.
                  
               
                     (2)
                  
                  
                     Francuska je u veljači 2020. Komisiji dostavila popratnu dokumentaciju za odobrenje njezina nacionalnog programa za kontrolu i iskorjenjivanje zaraznog goveđeg rinotraheitisa kojim su obuhvaćeni departmani matičnog dijela Francuske, osim Korzike, te je zatražila odobrenje za primjenu dodatnih jamstava za zarazni goveđi rinotraheitis u skladu s člankom 9. Direktive 64/432/EEZ.
                  
               
                     (3)
                  
                  
                     Člankom 10. Direktive 64/432/EEZ propisano je da države članice koje smatraju da je njihovo državno područje ili njegovi dijelovi slobodno od bolesti navedenih u dijelu II. Priloga E toj direktivi Komisiji dostavljaju odgovarajuću popratnu dokumentaciju. Njime je propisano i da se u trgovini govedima unutar Unije mogu zahtijevati dodatna jamstva.
                  
               
                     (4)
                  
                  
                     Češka je u siječnju 2020. Komisiji dostavila popratnu dokumentaciju kako bi se cijelo njezino državno područje smatralo slobodnim od virusa GHV1 i zatražila je odobrenje za primjenu dodatnih jamstava za zarazni goveđi rinotraheitis u skladu s člankom 10. Direktive 64/432/EEZ.
                  
               
                     (5)
                  
                  
                     U Odluci Komisije 2004/558/EZ (2) navedene su države članice i njihove regije koje imaju odobrenje za primjenu dodatnih jamstava za zarazni goveđi rinotraheitis u skladu s člancima 9. i 10. Direktive 64/432/EEZ. U Prilogu I. toj odluci navedene su države članice i njihove regije na koje se primjenjuju dodatna jamstva za zarazni goveđi rinotraheitis u skladu s člankom 9. Direktive 64/432/EEZ, a u Prilogu II. toj odluci navedene su države članice i njihove regije na koje se primjenjuju dodatna jamstva za zarazni goveđi rinotraheitis u skladu s člankom 10. Direktive 64/432/EEZ.
                  
               
                     (6)
                  
                  
                     Nakon ocjene popratne dokumentacije koju je dostavila Francuska trebalo bi departmane matičnog dijela te države članice, osim Korzike, navesti u Prilogu I. Odluci 2004/558/EZ i primjenjivati dodatna jamstva za zarazni goveđi rinotraheitis u skladu s člankom 9. Direktive 64/432/EEZ.
                  
               
                     (7)
                  
                  
                     Osim toga, na temelju ocjene popratne dokumentacije koju je dostavila Češka, ta zemlja više ne bi trebala biti navedena u Prilogu I. Odluci 2004/558/EZ nego u njezinu Prilogu II. te bi se trebala primjenjivati dodatna jamstva za zarazni goveđi rinotraheitis u skladu s člankom 10. Direktive 64/432/EEZ.
                  
               
                     (8)
                  
                  
                     Priloge I. i II. Odluci 2004/558/EZ trebalo bi stoga na odgovarajući način izmijeniti.
                  
               
                     (9)
                  
                  
                     Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU ODLUKU:
         
            Članak 1.
            Prilozi I. i II. Odluci 2004/558/EZ zamjenjuju se tekstom u Prilogu ovoj Odluci.
         
         
            Članak 2.
            Ova je Odluka upućena državama članicama.
         
         
            Sastavljeno u Bruxellesu 6. studenoga 2020.
            
               
                  Za Komisiju
               
               Stella KYRIAKIDES
               
                  Članica Komisije
               
            
         
         
            (1)  SL 121, 29.7.1964., str. 1977/64.
         
         
            (2)  Odluka Komisije 2004/558/EZ od 15. srpnja 2004. o provedbi Direktive Vijeća 64/432/EEZ u odnosu na dodatna jamstva za trgovinu govedima unutar Zajednice u pogledu zaraznog rinotraheitisa goveda i odobrenju programa iskorjenjivanja koji su predstavile određene države članice (SL L 249, 23.7.2004., str. 20.).
      
      
         
            PRILOG
            
               
                  
                     „PRILOG I.
                     
                                 Države članice
                              
                              
                                 Regije država članica na koje se primjenjuju dodatna jamstva za zarazni goveđi rinotraheitis u skladu s člankom 9. Direktive 64/432/EEZ
                              
                           
                                 Belgija
                              
                              
                                 Sve regije
                              
                           
                                 Francuska
                              
                              
                                 Regija Auvergne et Rhône-Alpes
                                 Regija Bourgogne-Franche-Comté
                                 Regija Bretagne
                                 Regija Centre-Val de Loire
                                 Regija Grande Est
                                 Regija Hauts-de-France
                                 Regija Ile-de-France
                                 Regija Normandie
                                 Regija Nouvelle-Aquitaine
                                 Regija Occitanie
                                 Regija Pays de la Loire
                                 Regija Provence-Alpes-Côte d’Azur
                              
                           
                                 Italija
                              
                              
                                 Regija Furlanija-Julijska krajina
                                 Autonomna pokrajina Trento
                              
                           
                                 Luksemburg
                              
                              
                                 Sve regije
                              
                           
               
               
                  
                     PRILOG II.
                     
                                 Države članice
                              
                              
                                 Regije država članica na koje se primjenjuju dodatna jamstva za zarazni goveđi rinotraheitis u skladu s člankom 10. Direktive 64/432/EEZ
                              
                           
                                 Češka
                              
                              
                                 Sve regije
                              
                           
                                 Danska
                              
                              
                                 Sve regije
                              
                           
                                 Njemačka
                              
                              
                                 Sve regije
                              
                           
                                 Italija
                              
                              
                                 Regija Valle d'Aosta
                                 Autonomna pokrajina Bolzano
                              
                           
                                 Austrija
                              
                              
                                 Sve regije
                              
                           
                                 Finska
                              
                              
                                 Sve regije
                              
                           
                                 Švedska
                              
                              
                                 Sve regije
                              
                           
                                 Ujedinjena Kraljevina
                              
                              
                                 Jersey
                              
                           
               ”